

**H O T Ă R Â R E**

**privind aprobarea Planului ”Master Planul Regional, actualizat, pentru dezvoltarea infrastructurii de apă și apă uzată din Județele Cluj, Sălaj și Mureș”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 282 din 20.12.2024 privind aprobarea Planului ”Master Planului Regional, actualizat, Pentru dezvoltarea infrastructurii de apă și apă uzată din Județele Cluj, Sălaj și Mureș”, propus de către Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 49.798/04.12.2024; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 49.799/04.12.2024 şi de Avizul cu nr. 49.798 din 20.02.2025 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Adresa Companiei de Apă Someș S.A. nr. 44.159/DG/UIP/26.11.2014, înregistrată la Consiliul Județean Cluj cu nr. 48.623/27.11.2024;
* Procedura derulată în conformitate cu dispozițiile Legii nr. 52/2003 privind transparenţa decizională în administraţia publică, republicată;

Luând în considerare prevederile: art. 123 – 139 și ale art. 142 - 153 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 (republicată 2);

În conformitate cu prevederile:

* art. 173 alin. (1) lit. d), alin. (2) lit. d și alin. (5) lit. m) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 8 alin. (3) lit. a) și ale art. 9 alin. (1) lit. b) din Legea serviciilor comunitare de utilități publice nr. 51/2006, republicată, cu modificările și completările ulterioare;
* art. 3 lit. y), art. 11 alin. (2) și ale art. 12 alin. (1) lit. a) din Legea serviciului de alimentare cu apă și de canalizare nr. 241/2006, republicată;
* art. 3 lit. a) din Legea privind transparența decizională în administrația publică nr. 52/2003;
* art. 26 din Hotărârea Guvernului nr. 1076/2004 privind stabilirea procedurii de realizare a evaluării de mediu pentru planuri și programe, cu modificările și completările ulterioare;
* Hotărârea Consiliului Județean Cluj nr. 131/2012 privind aprobarea Strategiei de Dezvoltare Teritorială a Județului Cluj pentru perioada 2023-2030;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă Planul ”Master Planului Regional, actualizat, pentru dezvoltarea infrastructurii de apă și apă uzată din Județele Cluj, Sălaj și Mureș” cuprins în **anexa** care face parte integrantă din prezenta hotărâre.

**Art. 2.** Cu punerea în aplicare a prevederilor prezentei hotărâri se încredinţează Compania de Apă Someș S.A.

**Art. 3.** Prezenta hotărâre se comunică Direcția Dezvoltare și Investiții; Direcției Urbanism și Amenjarea Teritoriului; Companiei de Apă Someș S.A.; Asociației Regionale pentru Dezvoltarea Infrastructurii din Bazinul Hidrografic Someș Tisa, precum şi Prefectului Judeţului Cluj, şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet "www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 19 din 27 februarie 2025**

*Prezenta hotărâre a fost adoptată cu 36 de voturi “pentru”, fiind astfel respectate prevederile legale privind majoritatea de voturi necesară.*

**Anexa poate fi consultată pe site-ul Consiliului Județean Cluj, accesând linkul de mai jos:**

<https://cjcluj.ro/hotarare-cjc/hotararea-nr-19-27-februarie-2025-privind-aprobarea-planului-master-planul-regional-actualizat-pentru-dezvoltarea-infrastructurii-de-apa-si-apa-uzata-din-judetele-cluj-salaj-si/>